EUROOPAN TILINTARKASTUSTUOMIOISTUIMEN TILINPÄÄTÖS VARAINHOITOVUODELTA 2011

2012/C 315/01

SISÄLLYS

Tilien luotettavuus

Riippumattoman tarkastajan kertomus

Tilinpäätös ja lisätiedot

Tase 31. päivältä joulukuuta 2011

Tuloslaskelma 31. joulukuuta 2011 päättyneeltä varainhoitovuodelta

Rahavirtalaskelma 31. joulukuuta 2011 päättyneeltä varainhoitovuodelta

Laskelma nettovarojen muutoksista 31. joulukuuta 2011 päättyneeltä varainhoitovuodelta

Tilinpäätöksen laadintaperiaatteet ja tilinpäätöksen liitetiedot

Talousarviota koskevat tiedot varainhoitovuodelta 2011

Riippumaton varmennusraportti

TILIEN LUOTETTAVUUS

Euroopan tilintarkastustuomioistuimen tilinpäätös varainhoitovuodelta 2011 on laadittu Euroopan unionin yleiseen talousarvioon sovellettavan varainhoitoasetuksen ja niiden komission tilinpitäjän vahvistamien kirjanpitosääntöjen mukaisesti, joita kaikkien toimielinten, virastojen ja yhteisyritysten on noudatettava.

Olen varainhoitoasetuksen 61 artiklan mukaisesti vastuussa Euroopan tilintarkastustuomioistuimen tilinpäätöksen laatimisesta ja esittämisestä.

Olen saanut tulojen ja menojen hyväksyjältä kaikki tämän luotettaviksi vahvistamat tiedot, jotka tarvitaan tilinpäätöksen laatimiseksi. Kyseisistä tiedoista käyvät ilmi Euroopan tilintarkastustuomioistuimen varat ja velat sekä talousarvion toteuttaminen.

Vakuutan, että näiden tietojen ja sellaisten tarkastusten perusteella, jotka katsoin tarpeellisiksi voidakseni varmentaa tilinpäätöksen allekirjoituksellani, minulla on kohtuullinen varmuus siitä, että tilinpäätös antaa kaikilta olennaisilta osiltaan oikean ja riittävän kuvan Euroopan tilintarkastustuomioistuimen taloudellisesta asemasta.

Katsomme, että tilinpäätös antaa oikean ja riittävän kuvan Euroopan tilintarkastustuomioistuimen taloudellisesta asemasta 31. päivältä joulukuuta 2011, toimien tuloksista ja rahavirroista päättyneeltä varainhoitovuodelta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, kyseisen neuvoston asetuksen soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 ja Euroopan unionin kirjanpitosääntöjen (Euroopan komission kirjanpitosääntöjen) mukaisesti.

Tarkastusta toimitettaessa toteutetaan menettelyjä, joiden tarkoituksena on saada todentavaa aineistoa tilinpäätökseen sisältyvistä määristä ja tilinpäätöstiedoista. Tarkastajan tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksesta tai virheestä johtuvia olennaisia virheitä. Riskinarvioinnin yhteydessä tarkastaja arvioi sisäisen valvonnan menettelyjä, joiden avulla tarkastettava organisaatio valvoo tilinpäätöksen laatimista ja oikeellista esittämistä, ja suunnittelee tilanteeseen sopivat tarkastusmenettelyt. Tarkoituksena ei kuitenkaan ole antaa lausuntoa organisaation sisäisen valvonnan vaikuttavuudesta. Tarkastuksen yhteydessä arvioidaan lisäksi sovellettujen kirjanpitoperiaatteiden tarkoituksenmukaisuutta ja Euroopan tilintarkastustuomioistuimen johdon tekemien kirjanpidollisten arvioiden asianmukaisuutta sekä tilinpäätöksen yleistä esittämistapaa.

Euroopan tilintarkastustuomioistuimen johto on vastuussa siitä, että tilinpäätös laaditaan ja siinä esitetään oikeat ja riittävät tiedot 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, kyseisen neuvoston asetuksen soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 ja Euroopan unionin kirjanpitosääntöjen (Euroopan komission kirjanpitosääntöjen) mukaisesti. Lisäksi johto on vastuussa siitä, että sen määrittämän sisäisen valvonnan pohjalta on mahdollista laatia tilinpäätös, jossa ei ole petoksesta tai virheestä johtuvia olennaisesti virheellisiä tietoja.

TILINPÄÄTÖS JA LIITETIEDOT

Tase 31 päivältä joulukuuta 2011

(euroa) Huom. 31. joulukuuta 2011 31. joulukuuta 2010 Pysyvät vastaavat Aineettomat hyödykkeet 3.1. 799 634 479 144 Aineelliset käyttöomaisuushyödykkeet 3.2. 55 724 407 37 919 629 Pitkäaikaiset saamiset 25 25 56 524 066 38 398 798 Vaihtuvat vastaavat Lyhytaikaiset saamiset 3.3. 423 944 531 239 Rahat ja pankkisaamiset 3.4. 48 109 130 55 267 786 48 533 074 55 799 025 Vastaavaa yhteensä 105 057 140 94 197 823 Pitkäaikaiset velat Työsuhde-etuudet 3.5. 53 664 443 53 317 385 Muut pitkäaikaiset velat 3.6. 175 000 175 000 53 839 443 53 492 385 Lyhytaikainen vieras pääoma Lyhytaikaiset varaukset 3.7. 898 000 — Muut lyhytaikaiset velat 3.8. 10 858 973 7 660 558 11 756 973 7 660 558 Vastattavaa yhteensä 65 596 416 61 152 943 Nettovarat 39 460 724 33 044 880 Kertynyt ylijäämä/alijäämä 33 044 880 –24 068 815 Varainhoitovuoden taloudellinen tulos 6 415 844 57 113 695 Nettovarat 39 460 724 33 044 880

Oheiset liitteet ovat erottamaton osa tätä tilinpäätöstä.

Tuloslaskelma 31. joulukuuta 2011 päättyneeltä varainhoitovuodelta

(euroa) Huom. 2011 2010 Komissiolta muille toimielimille siirretyt varat 4.1. 115 620 434 164 602 733 Tuotot hallinnollisesta toiminnasta 4.2. 19 079 500 18 583 069 Muut toiminnan tuotot 4.3. 38 707 14 279 Toiminnan tuotot yhteensä 134 738 641 183 200 081 Henkilöstökulut 4.5. –99 838 855 – 100 326 863 Käyttöomaisuuteen liittyvät kulut 3.1. - 3.2. & 4.6. –2 894 307 –3 005 731 Muut hallintokulut 4.7. –22 109 488 –23 109 833 Toiminnan kulut 4.8. –52 733 –29 665 Toiminnan kulut yhteensä – 124 895 383 – 126 472 092 Toiminnan ylijäämä/(alijäämä) 9 843 258 56 727 989 Tuotot rahoitustoiminnasta 4.9. 380 229 53 017 Kulut rahoitustoiminnasta 4.10. –20 025 –15 044 Eläkkeitä koskevat muutokset (– kulut, + tuotto) 3.5. & 4.11. –3 787 618 347 733 Muun toiminnan ylijäämä/(alijäämä) –3 427 414 385 706 Varainhoitovuoden taloudellinen tulos 6 415 844 57 113 695

Oheiset liitteet ovat erottamaton osa tätä tilinpäätöstä.

Rahavirtalaskelma 31. joulukuuta 2011 päättyneeltä varainhoitovuodelta

(euroa) 2011 2010 Varainhoitovuoden taloudellinen tulos 6 415 844 57 113 695 Toiminta – Oikaisut Poistot 244 685 215 031 Arvonalennukset 2 646 567 2 780 834 Riski- ja kuluvarausten lisäykset/(vähennykset) 898 000 – 650 000 Pitkäaikaisten saamisten (lisäykset)/vähennykset — 500 Lyhytaikaisten saamisten (lisäykset)/vähennykset 99 583 441 676 (Lisäykset)/vähennykset saamisiin unionin elimiltä 7 712 –7 707 Muiden lyhytaikaisten velkojen lisäykset/(vähennykset) 3 176 197 1 616 394 Lisäykset/(vähennykset) EU:n elimiin liittyviin velkoihin 22 218 15 456 Toiminnan nettorahavirta 13 510 806 61 525 879 Investointien rahavirta Aineellisten ja aineettomien käyttöomaisuushyödykkeiden hankinnat (–) –21 019 575 –4 448 946 Aineellisista ja aineettomista käyttöomaisuushyödykkeistä saatu tuotto (+) 3 055 9 866 Investointien nettorahavirta –21 016 520 –4 439 080 Työsuhde-etuuksien lisäykset/(vähennykset) 347 058 –3 346 479 Käteisvarojen ja muiden rahavarojen nettomääräinen lisäys/(väheneminen) –7 158 656 53 740 320 Käteisvarat ja muut rahavarat vuoden alussa 55 267 786 1 527 466 Käteisvarat ja muut rahavarat vuoden lopussa 48 109 130 55 267 786

Oheiset liitteet ovat erottamaton osa tätä tilinpäätöstä.

Laskelma nettovarojen muutoksista 31. joulukuuta 2011 päättyneeltä varainhoitovuodelta

(euroa) Nettovarat 2011 2010 Saldo vuoden alussa 33 044 880 –24 068 815 Varainhoitovuoden taloudellinen tulos 6 415 844 57 113 695 Saldo vuoden lopussa 39 460 724 33 044 880

Oheiset liitteet ovat erottamaton osa tätä tilinpäätöstä.

Tilinpäätöksen laadintaperiaatteet ja tilinpäätöksen liitetiedot

1. Taustaa

Euroopan tilintarkastustuomioistuin (jäljempänä ’tilintarkastustuomioistuin’) perustettiin 22 päivänä heinäkuuta 1975 tehdyllä Brysselin sopimuksella, ja se aloitti toimintansa unionin ulkoisena tarkastuselimenä lokakuussa 1977 päätoimipaikassaan Luxemburgissa.

Euroopan tilintarkastustuomioistuimen tehtävä

Tilintarkastustuomioistuin on perussopimuksen mukaisesti Euroopan unionin toimielin, joka huolehtii unionin varainhoidon tarkastamisesta. EU:n ulkoisena tarkastajana se osaltaan kehittää EU:n varainhoitoa ja toimii unionin kansalaisten taloudellisten etujen riippumattomana valvojana.

Tilintarkastustuomioistuin arvioi tarkastuksissaan EU-varojen keruuta ja käyttöä. Sen tehtävänä on tarkastaa, onko rahoitustoimet kirjattu ja ilmoitettu asianmukaisesti, onko ne toteutettu laillisesti ja sääntöjenmukaisesti ja onko varainhoito ollut taloudellista, tehokasta ja vaikuttavaa. Tilintarkastustuomioistuin tiedottaa tarkastustensa tuloksista julkaisemalla selkeitä, relevantteja ja objektiivisia kertomuksia. Lisäksi se antaa lausuntoja varainhoitoon liittyvistä kysymyksistä.

Tilintarkastustuomioistuin edistää tilintekovelvollisuutta ja avoimuutta ja avustaa Euroopan parlamenttia ja neuvostoa EU:n talousarvion toteuttamisen valvonnassa, etenkin vastuuvapausmenettelyn aikana. Tilintarkastustuomioistuin on sitoutunut toimimaan tehokkaasti edelläkävijänä julkisen varainhoidon tarkastuksen ja julkishallinnon aloilla.

Tilintarkastustuomioistuimen varainhoitovuosi alkaa 1. tammikuuta ja päättyy 31. joulukuuta.

2. Oikeudellinen perusta ja kirjanpitosäännöt

2.1 Esittämisperusta

Euroopan tilintarkastustuomioistuimen tilinpäätös laaditaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 sekä kyseisen varainhoitoasetuksen soveltamista koskevista yksityiskohtaisista säännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 mukaisesti.

2.2 Kirjanpitoperiaatteet

Tilinpäätöksen tarkoituksena on antaa organisaation taloudellisesta asemasta, toimien tuloksista ja rahavirroista sellaista tietoa, josta on hyötyä monenlaisille käyttäjille. Varainhoitoasetuksen 124 artiklassa säädetään seuraavista tilinpäätöksen laadintaan sovellettavista kirjanpitoperiaatteista:

— toimintojen jatkuvuus

— varovaisuus

— kirjanpitomenetelmien johdonmukaisuus

— tietojen vertailtavuus

— olennaisuus

— bruttoperiaate

— sisältöpainotteisuus

— suoriteperusteinen kirjanpito.

Tilinpäätös laaditaan kansainvälisiin julkisen sektorin tilinpäätösstandardeihin (International Public Sector Accounting Standards, IPSAS) perustuvien Euroopan unionin kirjanpitosääntöjen (Euroopan komission kirjanpitosäännöt) mukaisesti. Komission tilinpitäjä vahvistaa kirjanpitosäännöt muita toimielimiä kuultuaan.

2.3 Ulkomaisissa valuutoissa esitettävien saldojen ja tapahtumien arvon määrittäminen

Ulkomaisissa valuutoissa toteutetut tapahtumat on muunnettu euroiksi käyttämällä tapahtumapäivänä voimassa ollutta vaihtokurssia.

Tuloslaskelmaan on kirjattu kurssivoitot ja -tappiot, jotka ovat syntyneet ulkomaan rahan määräisten maksutapahtumien suorittamisesta sekä ulkomaan rahan määräisten monetaaristen varojen ja velkojen muuntamisesta euromääräisiksi vuoden lopussa.

Ulkomaan rahan määräisten monetaaristen varojen ja velkojen vuoden lopun saldot on muunnettu euroiksi joulukuun 31 päivän kurssiin.

2.4 Aineettomat hyödykkeet

Hankitut tietokoneohjelmistojen lisenssit kirjataan alkuperäiseen hankintamenoon, josta on vähennetty kertyneet poistot ja arvonalentumistappiot. Kyseisistä omaisuuseristä tehdään poistot tasapoistomenetelmällä neljän vuoden aikana. Sisäisesti tuotetut aineettomat hyödykkeet aktivoidaan, kun Euroopan komission kirjanpitosääntöjen mukaiset kriteerit täyttyvät. Aktivoitaviin menoihin kuuluvat kaikki välittömät menot, jotka ovat välttämättömiä hyödykkeen luomiseksi, tuottamiseksi ja saattamiseksi valmiiksi toimimaan johdon tarkoittamalla tavalla. Tutkimustoimintaan liittyvät menot, kehitysmenot, joita ei aktivoitu, ja ylläpitomenot kirjataan kuluiksi, kun ne syntyvät.

2.5 Aineelliset käyttöomaisuushyödykkeet

Kaikki aineelliset käyttöomaisuushyödykkeet kirjataan alkuperäiseen hankintamenoon, josta on vähennetty kertyneet poistot ja arvonalentumistappiot. Alkuperäiseen hankintamenoon sisältyvät kustannukset, jotka voidaan suoraan kohdistaa omaisuuserän hankintaan tai rakentamiseen.

Myöhemmin syntyvät menot sisällytetään omaisuuserän kirjanpitoarvoon tai kirjataan erillisenä omaisuuseränä ainoastaan silloin, kun on todennäköistä, että tilintarkastustuomioistuin saa omaisuuserästä tulevaisuudessa taloudellista hyötyä tai suorituspotentiaalia, ja kun omaisuuserään liittyvät menot voidaan määrittää luotettavasti. Korjaus- ja ylläpitomenot kirjataan kuluiksi tuloslaskelmaan sinä varainhoitovuotena, jonka aikana ne syntyvät. Koska tilintarkastustuomioistuin ei ota lainaa aineellisten käyttöomaisuushyödykkeiden hankkimiseksi, kyseisiin hyödykkeisiin ei liity vieraan pääoman kustannuksia.

Maa-alueista ja taideteoksista ei tehdä poistoja, koska niiden taloudellisen vaikutusajan katsotaan olevan rajoittamaton. Myöskään keskeneräisistä hankinnoista ei tehdä poistoja, koska tällaiset omaisuuserät eivät ole vielä käytettävissä. Muista omaisuuseristä tehdään tasapoistot, jotta niiden jäännösarvo voidaan vähentää arvioituna taloudellisena vaikutusaikana seuraavasti:

Rakennukset 25 vuotta tai arvioitu käyttöikä Laitteisto, koneet ja kalusto 4, 8 vuotta Kalusteet ja ajoneuvot 4, 8, 10 vuotta Atk-laitteet 4 vuotta Vuokrakiinteistöjen kunnostustyöt vuokrasopimuksen kesto Muu kiinteä kalusto 4, 6, 8 vuotta

2.6 Työsuhde-etuudet

Työsuhde-etuudet koskevat tilintarkastustuomioistuimen jäsenten tulevia eläkeoikeuksia. Tilintarkastustuomioistuimen jäsenten palkkajärjestelyistä 18 päivänä lokakuuta 1977 annetun neuvoston asetuksen (EY, Euratom, EHTY) N:o 2290/77 (EYVL L 268, 20.10.1977, s. 1) 19 artiklan mukaisesti eläkejärjestelmässä määrätyt etuudet otetaan unionin talousarvioon ja jäsenvaltiot takaavat yhdessä näiden etuuksien maksamisen.

Näihin tuleviin eläkemaksuihin liittyvä velka kirjataan ja ilmoitetaan noudattaen Euroopan komission kirjanpitosääntöä nro 12 ”Työsuhde-etuudet”. Velan laskentamenetelmässä otetaan huomioon eläkejärjestelmän ominaisuudet kansainvälisen julkisen sektorin tilinpäätösstandardin IPSAS nro 25 mukaisesti.

Tilinpäätösstandardi IPSAS nro 25 edellyttää, että työsuhteen päättymisen jälkeisten etuuksien kustannukset arvioidaan nykyhetkellä (kun jäsen saavuttaa eläkeoikeutensa). Eläkesitoumuksen vakuutusmatemaattista arvoa määritetään jatkuvasti ottaen huomioon työssäoloaikana kertyvät etuudet sekä arviot tulevista palkankorotuksista. Velan laskemisessa käytetty vakuutusmatemaattinen arviointimenetelmä on ennakoituun etuusoikeusyksikköön perustuva menetelmä.

Velasta vähennetään tuleviin eläkemaksuihin sovellettavien arvioitujen verojen määrä, koska kyseiset verot palautuvat EU:n talousarvioon tuloina.

Eläkevastuu lasketaan uudelleen vuosittain raportointipäivänä. Tuloslaskelmassa vuoden eläkemenot koostuvat kyseisenä vuonna maksetuista eläkkeistä sekä eläkevastuuseen tehdyistä mukautuksista vuoden lopussa; kummastakin määrästä on vähennetty verot. Vakuutusmatemaattiset voitot ja tappiot kirjataan tuloslaskelmaan.

Mahdollisten ”eläkejärjestelyyn kuuluvien varojen” osalta voidaan todeta, että tilintarkastustuomioistuimella ei tällä hetkellä ole eläkesitoumusten rahoittamiseen osoitettuja varoja.

2.7 Varaukset

Varaus kirjataan silloin, kun tilintarkastustuomioistuimella on aikaisempien tapahtumien seurauksena olemassa oleva oikeudellinen tai tosiasiallinen velvoite kolmansia kohtaan, kun on todennäköistä, että velvoitteen täyttäminen edellyttää resurssien siirtymistä pois tilintarkastustuomioistuimelta ja kun velvoitteen määrä on arvioitavissa luotettavasti. Vastaisia toiminnan tappioita varten ei tehdä varauksia. Kirjattava varaus on paras arvio olemassa olevan velvoitteen täyttämisen edellyttämistä menoista tilinpäätöspäivänä.

2.8 Menojen kirjaaminen

Euroopan unionin kirjanpitosääntöjen mukaan liiketoimet ja muut tapahtumat kirjataan tilinpäätöstä laadittaessa sille tilikaudelle, jolle ne kuuluvat. Tilikauden päättyessä siirtovelat kirjataan sen määrän mukaisesti, jonka arvioidaan vastaavan siirtovelvoitetta kyseisellä kaudella. Siirtovelkojen määrä lasketaan yksityiskohtaisten käytännön toimintaohjeiden mukaisesti. Ohjeilla pyritään varmistamaan, että tilinpäätös antaa tilanteesta oikean ja riittävän kuvan.

3. Taseen liitetiedot

Pysyvät vastaavat

3.1 Aineettomat hyödykkeet

Jäljempänä olevassa taulukossa on esitetty aineettomia hyödykkeitä koskevat muutokset vuonna 2011.

(euroa) Bruttomääräiset kirjanpitoarvot 1. tammikuuta 2011 Lisäykset Omaisuuserien luovutukset Bruttomääräiset kirjanpitoarvot 31. joulukuuta 2011 Kertyneet poistot ja arvonalennukset 31. joulukuuta 2011 Nettomääräiset kirjanpitoarvot 31. joulukuuta 2011 Tietokone-ohjelmistot 1 091 061 189 323 — 1 280 384 – 856 602 423 782 Keskeneräiset hankinnat 0 375 852 — 375 852 375 852 Yhteensä 1 091 061 565 175 — 1 656 236 – 856 602 799 634

Seuraavat määrät ilmoitettiin kuluina:

(euroa) 2011 Tutkimuskulut 327 243 Kehityskulut, joita ei ole aktivoitu 1 014 685

Nämä kaksi määrää ovat osa ”muita hallintokuluja” ja ”henkilöstökuluja”.

3.2 Aineelliset käyttöomaisuushyödykkeet

Jäljempänä olevassa taulukossa on esitetty aineellisia käyttöomaisuushyödykkeitä koskevat muutokset vuonna 2011.

(euroa) Bruttomääräiset kirjanpitoarvot 1. tammikuuta 2011 Lisäykset Omaisuuserien luovutukset Bruttomääräiset kirjanpitoarvot 31. joulukuuta 2011 Kertyneet poistot ja arvonalennukset 31. joulukuuta 2011 Nettomääräiset kirjanpitoarvot 31. joulukuuta 2011 Maa-alue 776 630 1 — 776 631 — 776 631 Rakennukset 57 987 876 26 386 — 58 014 262 –30 233 863 27 780 399 Koneet ja laitteet 212 820 94 016 –4 920 301 916 – 151 996 149 920 Atk-laitteet 4 028 286 309 161 –3 127 4 334 320 –3 593 196 741 124 Kalusteet ja ajoneuvot 2 070 064 144 669 – 131 615 2 083 118 –1 323 270 759 848 Muu kiinteä kalusto 1 877 977 8 753 –7 632 1 879 098 –1 802 950 76 148 Keskeneräiset hankinnat 5 568 922 19 871 415 — 25 440 337 — 25 440 337 Yhteensä 72 522 575 20 454 401 – 147 294 92 829 682 –37 105 275 55 724 407

”Keskeneräiset hankinnat” sisältää varainhoitovuoden mittaan toimitetut tai osittain toimitetut, mutta sen päättyessä laskuttamatta olevat omaisuuserät. Se käsittää myös varainhoitovuoden lopussa kesken olevat suuret rakennushankkeet. Kun toimitus on hyväksytty ja lasku saatu, kyseinen omaisuuserä luokitellaan uudelleen oikeaan otsakkeeseen.

Keskeneräisten hankintojen määrä oli 31. joulukuuta 2011 yhteensä 25 440 337 euroa. Määrä koskee K3-rakennusta, jonka rakennustyöt aloitettiin vuonna 2010.

VAIHTUVAT VASTAAVAT

3.3 Lyhytaikaiset saamiset

(euroa) 31. joulukuuta 2011 31. joulukuuta 2010 Pääasiassa henkilöstön kansallisten eläkeoikeuksien siirtämiseen liittyvät lyhytaikaiset saamiset 4 222 27 286 Pääasiallisesti palkkoihin ja virkamatkaennakoihin liittyvät sekalaiset saamiset 127 949 131 388 Kiinteistöjen vuokraukseen ja IT-sopimuksiin liittyvät menoennakot 289 518 288 122 EU:n elimiin liittyvät siirtovelat 0 74 476 Saamiset EU:n elimiltä 2 255 9 967 Yhteensä 423 944 531 239

3.4 Rahat ja pankkisaamiset

(euroa) 31. joulukuuta 2011 31. joulukuuta 2010 Käteiskassa 1 000 1 000 Pankit – käyttötilit 1 113 170 3 152 174 Varainhoitotili 46 994 960 52 114 612 Yhteensä 48 109 130 55 267 786

Euroopan tilintarkastustuomioistuin avasi varainhoitotilin 27. tammikuuta 2010 Luxemburgissa sijaitsevassa Banque et Caisse d’Epargne de l’Etat -pankissa. Varainhoitotilin avulla Euroopan tilintarkastustuomioistuin voi hallinnoida budjettivallan käyttäjän K3-rakennushankkeelle myöntämiä määrärahoja (ks. kohta 5.3).

Tilintarkastustuomioistuin voi käyttää varainhoitotiliä ainoastaan tiettyjen Banque et Caisse d’Epargne de l’Etat -pankin kanssa tekemäänsä sopimukseen sisältyvien edellytysten mukaisesti.

Kyseiseltä varainhoitotililtä voidaan suorittaa maksuja ainoastaan hankevastaavana toimivan konsortion toimintatilille. Toimintatiliä voi käyttää ainoastaan hankevastaava maksaakseen rakennusyhtiöiden lähettämiä laskuja. Vuonna 2011 varainhoitotililtä siirrettiin 8 694 225,90 euroa. Korkotuloja saatiin yhteensä 358 436,19 euroa.

PITKÄAIKAISET VELAT

3.5 Työsuhde-etuudet

Eläkevastuun laskee Eurostat, jota menetelmän täytäntöönpanossa sekä vastaavien vakuutusmatemaattisten olettamusten määrittelyssä avustaa pätevä riippumaton asiantuntija.

Tulevista eläkemaksuista aiheutuvasta velasta on vähennetty tulevista eläkemaksuista perittävät verot (ks. myös 2.6).

(euroa) 31. joulukuuta 2011 31. joulukuuta 2010 Bruttomäärä 66 526 128 65 315 919 Veroprosentti (%) (1) 19,33 % 18,37 % Verot 12 861 685 11 998 534 Määrä verojen jälkeen 53 664 443 53 317 385 Nettomääräisen eläkevastuun muutos 347 058 –3 346 479

Jäsenien eläkejärjestely on etuuspohjainen. Tässä yhteydessä etuudet ovat:

— siirtymäkorvaukset (maksetaan kolmen vuoden ajan toimikauden päättyessä),

— vanhuuseläke,

— työkyvyttömyyseläke ja -korvaus,

— perhe-eläke (maksetaan jäsenen kuoleman jälkeen siitä riippumatta, tapahtuuko kuolema eläkkeelläoloaikana vai sitä ennen).

Edunsaajat, joiden osalta vastuut on laskettava, on luokiteltu seuraavasti:

— nykyiset jäsenet,

— toimikauden jälkeen siirtymäkorvausta saavat jäsenet,

— jäsenet toimikauden ja siirtymäkauden jälkeen (myöhemmin maksettava eläke),

— eläkkeellä olevat jäsenet,

— pysyvästi työkyvyttömät jäsenet,

— tilapäisesti työkyvyttömät jäsenet,

— jäljelle jääneet puolisot,

— orvot.

Eläkevastuun arviointi edellyttää taloudellisiin ja väestötieteellisiin näkökohtiin liittyvien muuttujien käyttöä. Jäljempänä olevassa taulukossa esitetään keskeiset vakuutusmatemaattiset oletukset.

Vakuutusmatemaattinen oletus 31. joulukuuta 2011 31. joulukuuta 2010 Naimisissa olevien miesten ja naisten välinen keskimääräinen ikäero 3 vuotta 3 vuotta Miesten naimisissa olemisen todennäköisyys 89 % 84 % Naisten naimisissa olemisen todennäköisyys 24 % 38 % Siviilisääty Tilanne arviointipäivänä Tilanne arviointipäivänä Orpojen ja eronneiden puolisoiden saamaan eläkkeeseen sovellettava kerroin 0 % 0 % Oletettu eläköitymisikä 65 vuotta 65 vuotta Odotettu inflaatiotaso järjestelmän käyttöaikana 1,6 % 1,9 % Nimellinen diskonttokorko 4,6 % 4,4 % Reaalinen diskonttokorko 3,0 % 2,5 % Yleinen palkkatason nousu 0 % 0 % Eläkkeiden yleinen uudelleenarvostus 0 % 0 % Yksilökohtainen palkkakehitys Ei ole (paitsi jos kyseessä on uusi nimitys) Ei ole (paitsi jos kyseessä on uusi nimitys) Terveiden ihmisten kuolleisuustaulukko 2008 ICSLT (2) 2008 ICSLT (2) Työkyvyttömien kuolleisuustaulukko Kolme vuotta vanhemman terveen ihmisen taso Kolme vuotta vanhemman terveen ihmisen taso

Jäljempänä olevassa taulukossa esitetään yhteenveto kunkin otsakkeen vaikutuksesta eläkevastuiden kokonaismäärän muutokseen.

(euroa) 2011 2010 Bruttomääräinen eläkevastuu varainhoitovuoden alussa 65 315 919 68 741 798 Uusista työntekijöistä johtuva vastuun muutos 589 246 1 225 850 ”Pysyvän” populaation ominaisuuksiin liittyvä vastuun muutos 4 523 420 1 001 771 ”Pysyvän” populaation työsuoritukseen perustuvat menot 3 857 619 4 369 423 ”Pysyvästä” populaatiosta aiheutuneet korkomenot 2 950 635 2 923 684 Eläkemaksut kyseiseltä vuodelta –4 143 682 –3 520 106 Vakuutusmatemaattiset voitot ja tappiot aiemman kokemuksen perusteella 1 858 848 –2 771 230 Vakuutusmatemaattiset voitot ja tappiot olettamusten muutosten vuoksi –3 860 659 –5 653 500 Korko –3 860 659 –5 653 500 Elinajanodotetaulukot 0 0 Yleinen palkkatason nousu 0 0 Muut vakuutusmatemaattisten olettamusten muutokset 0 0 Vakuutusmatemaattiset voitot ja tappiot menetelmien muuttumisen ja muiden muutosten vuoksi –41 798 Bruttomääräinen eläkevastuu varainhoitovuoden lopussa 66 526 128 65 315 919

3.6 Muut pitkäaikaiset velat

Sopimuksen mukaan K9-rakennuksen vuokraamisen päättyessä erääntyy maksettavaksi 175 000 euroa.

LYHYTAIKAINEN VIERAS PÄÄOMA

3.7 Lyhytaikaiset varaukset

Komissio päätti 11. tammikuuta 2012 nostaa neuvostoa vastaan kanteen tuomioistuimessa, koska neuvosto ei ollut hyväksynyt EU:n henkilöstön palkkojen vuotuista mukauttamista. Kirjanpitoon on päätöksen johdosta kirjattu lyhytaikainen varaus, josta voidaan maksaa palkoista maksamatta oleva 1,7 prosentin osuus. Kyseisestä määrästä on vähennetty verot ja eläkemaksut.

3.8 Muut lyhytaikaiset velat

(euroa) 31. joulukuuta 2011 31. joulukuuta 2010 Lyhytaikaiset velat 100 012 784 111 Palkkoihin ja henkilöstöön liittyvät sekalaiset velat 478 469 469 459 Siirtovelat – muut kuin EU:n toimielimet 9 704 499 5 484 673 Siirtovelat – EU:n toimielimet 519 671 888 211 Muut lyhytaikaiset velat konsolidoiduille EU:n elimille, pääasiassa Eurooppa-neuvostolle ja parlamentille 56 322 34 104 Yhteensä 10 858 973 7 660 558

4. Tuloslaskelman liitetiedot

4.1 ”Komissiolta muille toimielimille siirretyt varat”: Määrä vastaa maksupyyntöjä, joita tilintarkastustuomioistuin esittää komissiolle kuukausittain saadakseen varoja pankkitililleen.

4.2 ”Tuotot hallinnollisesta toiminnasta”: Kohtaan kuuluvat lähinnä tilintarkastustuomioistuimen jäsenten ja henkilöstön palkoista tehdyt vero- ja sosiaaliturvamaksuvähennykset.

4.3 ”Muut toiminnan tuotot” ovat peräisin mm. kurssivoitoista.

4.4 Valuuttatoimista ja muista kuin valuuttatoimista kertyi tuottoja seuraavasti: (euroa) 2011 2010 Tuotot valuuttatoimista 12 301 22 440 Tuotot muista kuin valuuttatoimista 134 726 340 183 177 641 Tuotot yhteensä 134 738 641 183 200 081

4.5 ”Henkilöstökulut” sisältävät jäsenten, henkilöstösääntöjen alaisen henkilöstön sekä sopimussuhteisten ja väliaikaisten toimihenkilöiden palkat. Entisten jäsenten siirtymäkorvaukset ja jäsenten eläkkeisiin ja siirtymäkorvauksiin liittyvät verot kuuluvat myös kohtaan ”eläkkeitä koskevat muutokset” (ks. 4.11).

4.6 ”Käyttöomaisuuteen liittyvät kulut” koskevat aineellisten ja aineettomien käyttöomaisuushyödykkeiden arvonalennuksia/poistoja.

4.7 Merkittävimmät kohtaan ”muut hallintokulut” kuuluvat erät ovat: — kiinteistöjen vuokra- ja liitännäiskulut — tietotekniikka ja televiestintä — virkamatkakulut — siivous- ja turvapalvelu.

4.8 ”Muut toiminnan kulut” ovat peräisin mm. kurssitappioista.

4.9 ”Tuotot rahoitustoiminnasta” sisältää tilintarkastustuomioistuimen käyttö- ja varainhoitotileistä saadut pankkikorot.

4.10 ”Kulut rahoitustoiminnasta” muodostuvat tilintarkastustuomioistuimen käyttö- ja varainhoitotileistä perityistä pankkikuluista.

4.11 Kohta ”eläkkeitä koskevat muutokset” sisältää kaikki tilintarkastustuomioistuimen jäsenten eläkkeisiin liittyvät menot. Se kattaa vuoden aikana maksetut eläkkeet ja siirtymäkorvaukset sekä kaikkien tulevien eläkevastuiden mukautuksen vuoden lopussa. (euroa) 2011 2010 Jäseniä koskevan nettomääräisen eläkevastuun muutos 347 058 –3 346 479 Maksetut jatkuvat eläkkeet 2 506 455 2 146 438 Maksetut perhe-eläkkeet 373 724 380 799 Maksetut siirtymäkorvaukset 1 192 009 920 878 Maksetut työkyvyttömyyseläkkeet 71 494 71 991 Vuoden aikana maksetut eläkkeet yhteensä 4 143 682 3 520 106 Korjauskerroin 121 472 153 662 Maksuista vähennetyt verot – 824 594 – 675 022 Eläkkeitä koskevat muutokset yhteensä 3 787 618 – 347 733

5. Muut merkittävät tilinpäätöksessä esitettävät tiedot

5.1 Ehdolliset varat

Toimittajat ovat antaneet seuraavat sopimusmääräiset pankkivakuudet:

(euroa) 31. joulukuuta 2011 31. joulukuuta 2010 Matkatoimisto 50 000 50 000 K1-rakennuksen kunnostaminen 2 500 545 951 K3-rakennushankkeen hallinnointi 6 765 339 3 424 120 Virka-autojen pitkäaikainen vuokraus 60 000 60 000 Vakuutusyhtiö — — Televiestintä 20 000 20 000 Yhteensä 6 897 839 4 100 071

5.2 Tulevaa rahoitusta koskevat sitoumukset

(euroa) 31. joulukuuta 2011 31. joulukuuta 2010 Rakennusten käyttöleasing 6 336 852 7 840 772 Tietotekniikkatarvikkeiden, autojen ja muiden laitteiden käyttöleasing 862 449 884 379 Yhteensä 7 199 301 8 725 151 Käyttämättömiin määrärahoihin liittyvät sitoumukset – talousarviosta maksattamatta olevat sitoumukset (RAL) vuoden 2011 siirtyvien erien vähentämisen jälkeen 8 258 004 11 439 075 Yhteensä 15 457 305 20 164 226

”Talousarviosta maksattamatta olevat sitoumukset” on talousarviokirjanpidon osatekijä, joka vastaa maksattamatta olevien sitoumusten arvoa. Kyse on sitoumusten ja maksujen välisestä erosta, joka johtuu sitoumuksen tekemisen ja siihen liittyvän maksun suorittamisen välisestä viipeestä.

Talousarviosta maksattamatta olevien sitoumusten väheneminen edeltävään vuoteen verrattuna johtuu uuden K3-rakennuksen rakentamiseen käytetystä määrästä.

5.3 Tilintarkastustuomioistuimen kiinteistöhankkeet

Tilintarkastustuomioistuin asettui päärakennukseensa (K1) vuonna 1988 ja osti rakennuksen ja asianomaisen maa-alan kokonaisuudessaan vuonna 1990. Vuonna 1999 tilintarkastustuomioistuin teki Luxemburgin valtion kanssa puitesopimuksen, jonka mukaan tilintarkastustuomioistuin saa yhden euron hintaan 49 vuoden ajaksi (sopimus voidaan uusia kerran) käyttöönsä toisen maa-alan, jolle se voi rakentaa ensimmäisen laajennusosan (K2). Koska toisen laajennusosan (K3) toteuttamiseen liittyvät järjestelyt ovat erilaiset kuin edellisen rakennushankkeen, Luxemburgin valtion ja tilintarkastustuomioistuimen oli tehtävä 22. helmikuuta 2008 uusi puitesopimus.

Luxemburgin valtio on myynyt kahteen edellä mainittuun laajennusosaan (K2 ja K3) liittyvät maa-alat tilintarkastustuomioistuimelle symboliseen yhden euron hintaan.

Mikäli tilintarkastustuomioistuin milloinkaan harkitsisi jonkin rakennuksensa luovuttamista jollekin muulle kolmannelle osapuolelle kuin yhteisön elimelle tai toimielimelle, tilintarkastustuomioistuin on omalta osaltaan sitoutunut luovuttamaan kyseisen maa-alan omistajuuden Luxemburgin valtiolle symboliseen yhden euron hintaan. Valtiolla on myös mahdollisuus ostaa kyseinen rakennus riippumattoman asiantuntijan määrittämään hintaan. Jos Luxemburgin valtio päättää olla käyttämättä tätä mahdollisuutta, se antaa rakennuksen ostajille oikeuden käyttää maa-alaa.

Luxemburgissa toimistorakennusten sallittu käyttöikä on 15 vuotta, jonka jälkeen ne on nykyaikaistettava voimassa olevien terveys-, turvallisuus- ja ympäristövaatimusten mukaisiksi. Kyseiset terveys- ja turvallisuusvaatimusten mukaiset kunnostustyöt on suoritettu K1-rakennuksessa. Työt on saatu päätökseen ja virallinen loppuhyväksyntä saatiin vuonna 2010. K2-rakennus otettiin käyttöön marraskuussa 2003, ja sitä on lupa käyttää (autorisation d’exploitation) vuoteen 2018 asti.

K3-rakennuksen rakennustyöt aloitettiin maaliskuussa 2010. Ensimmäinen erä oli 55 miljoonaa euroa, toinen erä 11 miljoonaa euroa ja kolmas erä vuonna 2011 yhteensä 7 miljoonaa euroa. Kolmannesta erästä käytettiin osa vuonna 2011 ja jäljellä oleva määrä on kirjattu talousarviosta maksattamatta oleviin sitoumuksiin (ks. kohta 5.2.).

Tilintarkastustuomioistuin teki 15. kesäkuuta 2009 avoimen tarjouskilpailun perusteella yrityskonsortion kanssa palvelusopimuksen K3-kiinteistön rakentamista koskevan hankkeen hallinnoinnista. Hankevastaavan vastuualueeseen kuuluu muun muassa tehdä ja allekirjoittaa tilintarkastustuomioistuimen puolesta rakennusyhtiöiden kanssa sopimuksia, seurata töiden toteuttamista ja tarkistaa laskut ennen niiden maksamista. Kun tilintarkastustuomioistuimen asiaankuuluvat yksiköt ovat varmentaneet ja hyväksyneet laskut maksettaviksi, hankevastaavan vastuulla on suorittaa maksut rakennusyhtiöille. Edellä kuvailluissa tilanteissa hankevastaava tekee rahoitussitoumukset rakennusyritysten kanssa. Vastapainoksi tilintarkastustuomioistuimen ja hankevastaavan välisessä sopimuksessa edellytetään, että tilintarkastustuomioistuimella on riittävästi varoja talousarviosta käytettävissä olevien varojen rajoissa, jotta hankevastaaja voi huolehtia sitoumuksistaan rakennusyrityksiin nähden. Tämän varmistamiseksi tilintarkastustuomioistuin on allekirjoittanut paikallisen pankin kanssa varainhoitosopimuksen, joten sillä on tähän tarkoitukseen varat, jotka budjettivallan käyttäjä on antanut sen käyttöön. Varainhoitosopimuksella suojataan myös unionin taloudellisia etuja.

5.4 Mahdolliset riita-asiat

Ei ole.

(1) pyöristettynä

(2) International Civil Servants Life Table; kansainvälinen virkamiesten elinaikataulukko.